Document ID: 32007D0555

KOMISIJAS LĒMUMS
(2007. gada 1. augusts),
ar ko groza 2003. gada Pievienošanās akta XII pielikuma B papildinājumu attiecībā uz dažiem Polijas gaļas nozares uzņēmumiem
(izziņots ar dokumenta numuru K(2007) 3614)
(Dokuments attiecas uz EEZ)
(2007/555/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā XII pielikuma 6. nodaļas B iedaļas I apakšiedaļas 1. punkta e) apakšpunktu,
tā kā:
(1)
Polijai piešķirts pārejas laiks attiecībā uz dažiem uzņēmumiem, kas uzskaitīti 2003. gada Pievienošanās akta XII pielikuma B papildinājumā.
(2)
2003. gada Pievienošanās akta XII pielikuma B papildinājums ir grozīts ar Komisijas Lēmumu 2004/458/EK (1), 2004/471/EK (2), 2004/474/EK (3), 2005/271/EK (4), 2005/591/EK (5), 2005/854/EK (6), 2006/14/EK (7), 2006/196/EK (8), 2006/404/EK (9), 2006/555/EK (10), 2006/935/EK (11), 2007/202/EK (12) un 2007/443/EK (13).
(3)
Saskaņā ar Polijas kompetentās iestādes oficiālo deklarāciju daži gaļas nozares uzņēmumi ir pabeiguši modernizācijas procesu un tagad pilnībā atbilst Kopienas tiesību aktiem. Turklāt vēl daži uzņēmumi ir pārtraukuši darbību jomās, kurās tiem bija noteikts pārejas laiks. Tāpēc minētie uzņēmumi jāsvītro no to uzņēmumu saraksta, kuriem noteikts pārejas laiks.
(4)
Minētajā sarakstā paliek tikai gaļas nozares uzņēmumi. Šiem uzņēmumiem jāpagarina termiņš, līdz kuram tiem jāpanāk pilnīga atbilstība Kopienas tiesību aktiem, ņemot vērā modernizācijas procesa sekmīgumu.
(5)
Tāpēc attiecīgi jāgroza 2003. gada Pievienošanās akta XII pielikuma B papildinājums. Skaidrības labad tas ir jāaizstāj ar jaunu tekstu.
(6)
Pārtikas aprites un dzīvnieku veselības pastāvīgā komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
2003. gada Pievienošanās akta XII pielikuma B papildinājumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 1. augustā

Labels: 0
18
15
17